Ole Brumm – Nye eventyr i Hundremeterskogen

Ole Brumm – Nye eventyr i Hundremeterskogen (originaltittel: Winnie the Pooh) er en amerikansk animert fantasymusikal og filmkomedie for barn fra 2011 produsert av Disney. Filmen handler om bjørnen Ole Brumm og hans venner i hundremeterskogen. Ugla sender både Brumm, Tigergutt, Petter Sprett, Nasse Nøff, Kengu, Kengubarnet og Tussi  ut på en vilter jakt for å finne en ny hale til Tussi og for å redde Kristoffer Robin fra den skumle «Tebake». Filmen ble laget ved hjelp av tradisjonell animasjon og er den andre animerte langfilmen for kino som Disney har laget om Ole Brumm. De har i tillegg produsert noen kortfilmer, noen animerte langfilmer for video, samt en realfilm.

Filmen ble godt mottatt av anmelderne, men oppnådde ikke den suksessen som mange av de andre samtidige Disney-filmerne gjorde.

 Handling 
Ole Brumm våkner en morgen, og oppdager at han har gått helt tom for honning. Når han går ut for å skaffe mer honning, oppdager han at Tussi har mistet halen sin. Dere gode venn Christopher Robin bestemmer seg å gjennomføre en konkurranse for å se hvem som kan finne en erstatning for halen til Tussi. 

Prisen som vinneren kan få er en stor gryte med fersk honning. Etter et mislykket forsøk på å skaffe honning fra en bikube, spiser Ole Brumm ved et uhell litt gjørme. Men han og alle vennene hans må også forsøke å redde Kristoffer Robin fra noe de tror er et skummelt monster.

Om filmen

 Popularitet og økonomi 
Ole Brumm ble ingen publikumsuksess. Den innbragte $49,9 millioner på verdensbasis, hvorav $26,7 millioner i USA, $1,2 millioner i Storbritannia og $1 million i Norge. I tillegg innbrakte den $21,3 millioner på DVD-salg i USA. Ifølge The Numbers havnet på den på 110. plass over de mest innbringende filmene på verdensbasis i 2011 og på 103. plass i USA.

Produksjonskostnadene var på $30 millioner.

 Anmelderne 
Den ble meget godt mottatt av anmelderne, noe som gjenspeiles i at den har fått 91 % på Rotten Tomatoes.

De norske anmeldelsene var jevnt over gode.

 Priser 
Den ble tildelt én Annie-pris under Annie Awards.

 Figurer i filmen 
 Figur Engelske stemmer Norske stemmer Ole Brumm  Jim Cummings  Ivar Nørve Nasse Nøff  Travis Oates  Johannes Joner Tigergutt  Jim Cummings  Anders Hatlo Petter Sprett  Tom Kenny  Harald Mæle Ugla   Craig Ferguson  Per Skjølsvik Tussi   Bud Luckey  Magne Lindholm Kristoffer Robin   Jack Boulter  Lukas Anvik Fru Kengu   Kristen Anderson-Lopez  Kari-Ann Grønsund Kengubarnet   Wyatt Hall  Edvard Botterli Udnæs Bakestrax   Huell Howser  Christoffer Staib Forteller   John Cleese  Trond Brænne

Referanser

 Eksterne lenker 



Kategori:Filmer fra 2011
Kategori:Animerte fantasyfilmer fra USA
Kategori:Animerte filmmusikaler fra USA
Kategori:Animerte filmkomedier fra USA
Kategori:Animerte barnefilmer fra USA
Kategori:Disney-filmer
Kategori:Filmer basert på bøker
Kategori:Engelskspråklige filmer
Kategori:Ole Brumm
Kategori:Animerte filmer med antropomorfe dyr